stanford-oval/wikipedia huggingface dataset:
Reguel Lundqvist

Sigfrid Reguel Lundqvist (26. maaliskuuta 1879 Uusikaarlepyy – 20. maaliskuuta 1955 Helsinki) oli suomalainen virkamies, joka toimi valtiokonttorin vt. ylijohtajana.
Reguel Lundqvistin vanhemmat olivat merikapteeni, laivanvarustaja Gustaf Lundqvist ja Maria Catarina Sundström ja puoliso vuodesta 1919 Sofia Bjelousoff (o.s. Jadiga). Lundqvist tuli ylioppilaaksi 1897 ja suoritti oikeustutkinnon ja hallintotutkinnon 1902, varatuomarin arvon hän sai 1904. Lundqvist toimi valtionrautateiden palveluksessa apulaisasiamiehenä 1908–1910 ja notaarina 1910–1912, senaatissa maanviljelystoimiston kanslistina 1910–1912, valtiovaraintoimituskunnan ja sittemmin valtiovarainministeriön protokollasihteerinä 1915–1922 ja vanhempana hallitussihteerinä 1923–1927. Valtiokonttorin lainoppinut johtaja hän oli 1927–1943 ja vt. ylijohtaja 1937–1940. Asianajajana Lundqvist työskenteli 1905–1910 ja valmisteverovalvojana 1922–1933 sekä 1937–1943.
Rothesayn herttua Arthur

Arthur Stewart, Rothesayn herttua (20. lokakuuta 1509 Edinburgh – 14. heinäkuuta 1510 Edinburgh) oli skotlantilainen prinssi, kuningas Jaakko IV:n ja Margareeta Tudorin toinen poika.
Prinssi Arthur syntyi Holyroodin palatsissa. Kuningas Jaakko IV oli tuolloin ainoa elossa oleva perillinen omasta perheestään. Hänen ainoa laillinen jälkeläisensä ennen Arthurin syntymää oli ollut Rothesayn herttua James, joka oli kuollut edellisenä vuonna. Vastasyntynyt ja hänen isänsä olivat Jaakko III:n ainoat elävät jälkeläiset. Kruununperillinen Jaakko IV:n poikien jälkeen oli John Stewart, Albanyn herttua ja Jaakko III:n veljenpoika.
Nuori herttua kuoli vain vuosi syntymänsä jälkeen Edinburghin linnassa. Hänen kuolemansa jätti Jaakko IV:n jälleen lapsettomaksi. Aikuiseksi selviävä vallanperijä syntyi vasta vuonna 1512 ja hänestä tuli Jaakko V.
Renato Petronio

| Mitalit> Maa:   Italia.Miesten soutu. Olympialaiset  | Mitalit> Maa:   Italia.Miesten soutu. Olympialaiset  | Mitalit> Maa:   Italia.Miesten soutu. Olympialaiset  | Maa:   Italia> Miesten soutu. |
| --- | --- | --- | --- |
|  Kultaa | Amsterdam 1928 | perämiehellinen nelikko |  |
Renato Petronio (5. helmikuuta 1891 Piran – 9. huhtikuuta 1976 Portogruaro) oli italialainen soutaja. Hän oli mukana voittamassa kultaa perämiehellisessä nelikossa vuoden 1928 kesäolympialaisissa Amsterdamissa. Hän osallistui myös vuoden 1936 kesäolympialaisiin Berliinissä.
Renato Petró

| Renato Petró> Henkilötiedot |
| --- | --- |
Syntynyt: 12. marraskuuta 1979 (ikä 44)
Salibandyn pelaaja
Pelipaikka:  maalivahti
Seura:   Kloten Bülach Jets
Pelinumero:  1
Pituus:  184 cm
Paino:  78 kg
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
|  ?–2008 2008– |  Bülach Floorball  Kloten Bülach Jets |  |  |
Maajoukkue
| 2004– |  Italia | 26 (0+0=0) | 26 (0+0=0) |

Renato Petró (s. 12. marraskuuta 1979) on sveitsiläis-italialainen salibandymaalivahti, joka edustaa sveitsiläistä Kloten Bülach Jetsia. Hän on pelannut Italian maajoukkueessa vuodesta 2004 lähtien.
Rekusenjärvi

| Rekusenjärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Lieksa
Koordinaatit:  63°21′36″N, 30°22′44″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järveen tulevat joet:  Nuottakodanjoki
Laskujoki:  Naarasalmi eli Saunasalmi
Järvinumero:  04.423.1.062
Mittaustietoja
Pinnankorkeus:  122,9 m 
Rantaviiva:  6,68 km 
Pinta-ala:  1,58 km² 
Tilavuus:  0,00802 km³ 
Keskisyvyys:  5 m 
Suurin syvyys:  17,9 m 
 fiRekusenjärvi 
Rekusenjärvi on metsäjärvi Lieksanjoen reitillä Lieksassa Pohjois-Karjalan maakunnassa. Sen pinta-ala on 1,6 neliökilometriä. Etäisyys Joensuusta on 89 kilometriä pohjoiskoilliseen.
Maantiede

Rekusenjärven pituus kaakosta luoteeseen on 2,7 kilometriä. Järvi on yksi Lieksanjoen lukuisista laajentumista, yläjuoksulta katsoen sitä edeltää Siikajärvi. Rekusenjärvi koostuu saarettomasta järvenselästä, jonka levein kohta on noin 800 metriä. Järven eteläosa on pohjoisosaa kapeampi ja matalampi. Syvin kohta, 18 metriä, sijaitsee järven itärannan Oravaisenniemen kärjestä noin 200 metriä länteen.
Rekusenjärven rannat ovat metsä- ja suomaata. Itäisellä ranta-alueella sijaitsee lomakylä ja Munkinvaara-niminen asutus. Rekusenjärven länsipuolella sijaitsee Joutenjärvi, jota erottaa Rekusenjärvestä Höpöttäjä-niminen niemimaa.
Rekusenjärveen laskee Nuottakodanjoki kaakosta Siikajärveltä. Rekusenjärvi laskee Saunasalmea luoteeseen Naarajärveen. Järvet ovat lähes samantasoisia: Naarajärven korkeustaso on vain 0,2 metriä Siikajärveä alempi.
Rekusenjärven vesitilavuus on 8 020 000 kuutiometriä.
Rekusenjärvi (04.423.1.062) kuuluu Pankajärven-Pudasjoen alueeseen (04.423), joka on kolmannen jakovaiheen vesistö Vuoksen vesistössä (04). Toinen jakovaihe on Lieksanjoen alue (04.42) ja ensimmäinen on Pielisen reitin valuma-alue (04.4). Pankajärven-Pudasjoen alueeseen kuuluu 97 vähintään hehtaarin laajuista järveä. Niistä selkeästi laajin on Pankajärvi. Sitä seuraa Rekusenjärvi, Iso-Tainio, Siikajärvi, Naarajärvi ja Joutenjärvi, jota pienemmät vakavedet ovat alle 50 hehtaarin laajuisia.
FS Achéron (M613)

| Achéron |
| --- | --- |
 Achéron

Aluksen vaiheet
Kölinlasku:  5. helmikuuta 1986
Laskettu vesille:  19. marraskuuta 1986
Palveluskäyttöön:  21. huhtikuuta 1987
Tekniset tiedot
Uppouma:  409 t
Pituus:  41,60 m
Leveys:  7,50 m
Syväys:  3,20 m
Koneteho:  2 × SACM-Wärtsilä UD30V16M3 -dieselmoottori, 1 618 kW
Nopeus:  13,5 solmua
Miehistöä:  1 upseeria 8 aliupseeria 6 miehistönjäsentä
Aseistus
Aseistus:  1-2 × 12,7 mm konekivääriä
Achéron (runkonumero M613) on Ranskan laivaston 1987 palvelukseen otettu Vulcain-luokan sukeltajien emäalus (ransk. Bâtiments-bases de plongeurs démineurs).
Valmistus

Alus tilattiin telakalta, missä köli laskettiin 5. helmikuuta 1986. Se laskettiin vesille vielä saman vuoden lopulla 19. marraskuuta ja otettiin palvelukseen 21. huhtikuuta 1987.
Palvelus

Alus oli 2014 palveluksessa sijoitettuna koulu- ja koealukseksi Touloniin.
FK Elista

Futbolnyi klub  Elista (ven. Футбольный Клуб Элиста) on jalkapalloseura Elistan kaupungissa, Kalmukiassa. Seura on perustettu vuonna 2005 edeltäjänsä Uralanin raunioille.
Historia

Elistan edeltäjä Uralan (kalmukin kielellä eteenpäin) perustettiin vuonna 1958. Se voitti kaikki Kalmukian sarja- ja cup-mestaruudet ennen vuotta 1965; vuonna 1966 se pääsi Neuvostoliiton B-liigaan. Neuvostoliiton toiseksi korkeimmalla sarjatasolla Uralan pelasi aina vuoteen 1991 saakka. Sen paras sijoitus oli viimeisen kauden kakkossija. Tämän jälkeen joukkue jatkoi Venäjän 1. divisioonassa, jonka se voitti vuonna 1997, ja pääsi näin korkeimmalla sarjatasolle. Vuonna 2000 se putosi takaisin ykköseen, nousi seuraavana vuonna takaisin pääsarjaan, mutta putosi taas kahden vuoden kuluttua.
Vuonna 2004 joukkue ajautui taloudellisiin vaikeuksiin. Pelaajien palkat olivat jääneet maksamatta puolen vuoden ajalta, ja monet lähtivät seurasta. Toisinaan joukkue ei saanut otteluihin kokoon edes täyttä miehistöä. Joukkueelle ei enää myönnetty ammattilaislisenssiä. Uralanin puheenjohtajana toimi Kalmukian tasavallan presidentti ja kansainvälisen shakkiliiton puheenjohtaja Kirsan Iljumžinov; tasavallan hallinnon panostus joukkueeseen oli hyvin voimakasta.
Uusi seura FK Elista perustettiin Uralanin raunioille vuonna 2005. 80 prosenttia joukkueen pelaajista oli paikallisesta jalkapallokoulusta. Se sijoittui esikoiskaudellaan amatöörisarjassa toiseksi. Seuraavaksi kaudeksi Venäjän ammattilaisliiga, joka hallinnoi 1. ja 2. divisioonaa, päätti antaa sille paikan 2. divisioonan etelälohkosta. Kaudella 2006 joukkue vetäytyi sarjasta talousongelmien vuoksi.
Uralanin saavutuksia

Neuvostoliiton sarjat: alueellisen kakkossarjan 2. sija vuonna 1991
Neuvostoliiton cup: 16 parhaan joukossa vuonna 1987
Venäjän sarjat: 7. sija pääsarjassa vuonna 1998
Venäjän cup: 2. sija vuonna 2000
Suurinumeroisin voitto: 6–2 Žemtšužina Sotšia vastaan vuonna 1998
Suurinumeroisin tappio: 0–9 Lokomotiv Moskovaa vastaan vuonna 2000
Renato Pasini

| Mitalit | Mitalit | Mitalit |  |
| --- | --- | --- | --- |
|  Renato Pasini Tour de Skillä Prahassa joulukuussa 2007  |  Renato Pasini Tour de Skillä Prahassa joulukuussa 2007  |  Renato Pasini Tour de Skillä Prahassa joulukuussa 2007  |  |
Maa:   Italia
Miesten maastohiihto
| MM-kilpailut  | MM-kilpailut  | MM-kilpailut  |  |
|  Kultaa | Sapporo 2007 | parisprintti |  |
Renato Pasini (s. 31. heinäkuuta 1977 Gazzaniga, Italia) on italialainen uransa lopettanut maastohiihtäjä, parisprintin maailmanmestari.
Pasini hiihti ensimmäisen maailmancup-kisansa vuoden 2000 maaliskuussa ja debytoi aikuisten arvokisoissa Val di Fiemmen MM-kilpailuissa 2003.
Pasini sijoittui Val di Fiemmen MM-kilpailuissa vapaan tyylin sprintin 22:nneksi ja Oberstdorfissa 2005 perinteisen sprintin 30:nneksi. Torinon olympialaisissa 2006 hän oli vapaan tyylin sprintissä kahdeksastoista.
Sapporon MM-kilpailuissa 2007 Pasini saavutti Cristian Zorzin kanssa kultaa sprinttiviestistä (2 x 3 x 1,4 km). He kukistivat niukasti kirikamppailussa Venäjän parin, joka sai saman ajan – pronssipari Tšekki hävisi 0,7 sekuntia.
Maailmancupissa Pasini on voittanut kaksi kilpailua: Rybinskin vapaan hiihtotavan sprinttikilpailut 21. tammikuuta 2007 ja 31. tammikuuta 2009. Lisäksi hän on ollut kolmas vapaan hiihtotavan sprintissä Davosissa joulukuussa 2008. Parisprintissä hän on ollut Italian joukkueessa toinen Vancouverissa 2009 sekä kolmas Asiagossa 2003 ja Bernissä 2004. Hän sijoittui toiseksi sprintin maailmancupissa kaudella 2008–2009.
Renato Pine Mayugba

Renato Pine Mayugba (s. 4. joulukuuta 1955) on filippiiniläinen roomalaiskatolinen piispa. Hänet vihittiin papiksi Lingayen-Dagupanin arkkihiippakuntaan 25. huhtikuuta 1981 ja nimitettiin sen vihkipiispaksi sekä Centurionesin titulaaripiispaksi 18. lokakuuta 2005. Piispaksi vihkiminen seurasi 27. joulukuuta. Pääkonsekraattorina toimi Antonio Franco, jota avustivat Oscar V. Cruz ja Ramon B. Villena.
Roosa Ärväs

Roosa Ärväs (s. 27. lokakuuta 1993) on suomalainen jalkapalloilija, pelipaikaltaan hyökkääjä. Hän on edustanut Liigassa Kuopion MimmiFutista kausina 2009 ja 2011, kuopiolaisseura Pallokissoja kausina 2012–2015, Tampereen Ilvestä kausina 2017–2018 ja Kuopion Palloseuraa kaudesta 2020 alkaen. Hän voitti Suomen-mestaruuden kaudella 2021. Hän on ennen kauden 2022 alkua pelannut Liigassa 136 ottelua ja tehnyt niissä 39 maalia. Kaudella 2017 hän teki Ilvekselle 16 maalia, muun muassa kolme maalia toukokuussa Gamlakarleby BK:ta vastaan ja neljä maalia lokakuussa Pallokissoja vastaan.
Ermal Meta

| Ermal Meta |
| --- | --- |
 Ermal Meta vuonna 2018.
Henkilötiedot
Syntynyt: 20. huhtikuuta 1981 (ikä 43) Fier, Albania
Ammatti:  laulaja, lauluntekijä
Muusikko
Aktiivisena:  2006–
Tyylilajit:  pop
Soittimet:  laulu, kitara
Yhtyeet:  Ameba4 La Fame di Camilla
Aiheesta muualla
www.mescalmusic.com/artisti/ermal-meta
  [ Muokkaa Wikidatassa ] [ ohje ]  
Ermal Meta (s. 20. huhtikuuta 1981 Fier, Albania) on italialais-albanialainen laulaja ja lauluntekijä. Hän oli osa Ameba4 ja La Fame di Camilla -yhtyeitä, jotka molemmat kilpailivat San Remon musiikkifestivaalien nuorten kategoriassa. Meta aloitti soolouransa, sen jälkeen kun hänestä tuli lauluntekijä lukuisille italialaisille artisteille, julkaisten kaksi studioalbumia: Umano (2016) ja Vietato morire (2017). Jälkimmäinen albumi saavutti ykkössijan Italian musiikkilistoilla ja siitä julkaistiin single samalla nimellä, joka sijoittui kolmanneksi vuoden 2017 San Remon musiikkifestivaaleilla saaden myös kriitikoiden "Mia Martini" -palkinnon.
Yhdessä Fabrizio Moron kanssa hän voitti vuoden 2018 San Remon musiikkifestivaalit kappaleella "Non mi avete fatto niente" ja edusti näin Italiaa vuoden 2018 Eurovision laulukilpailussa.
Biografia

Ermal Meta syntyi Fierissä, Albaniassa ja muutti 13-vuotiaana Bariin, Mezzogiornoon yhdessä perheensä kanssa. Meta esiintyi ensimmäisen kerran kitaristina osana italialaista Ameba4 -yhtyettä, joka kilpaili vuoden 2006 San Remon musiikkifestivaalien nuorten kategoriassa kappaleella "Rido... forse mi sbaglio".
Vuonna 2007 Ermalista tuli La Fame di Camilla -yhtyeen keulamies, päälaulaja ja -lauluntekijä. Vuonna 2009 Universal Music Group julkaisi yhtyeen debyyttialbumin nimeltä La Fame di Camilla. Myöhemmin bändi julkaisi albuminsa nimeltä Buio e luce ja samannimisen kappaleen joka kilpaili vuoden 2010 San Remon musiikkifestivaalien nuorten kategoriassa, sekä albumin nimeltä L'attesa (2012). Bändi hajosi vuonna 2013.
Meta aloitti soolouransa sen jälkeen kun hän oli kirjoittanut kappaleita lukuisille italialaisille artisteille kuten Marco Mengonille, Emma Marronelle, Chiara Galiazzolle, Annalisa Scarronelle, Patty Pravolle sekä Lorenzo Fragolalle. Heinäkuussa 2013 hän esiintyi featuring-artistina Patty Pravon singlellä nimeltä "Non mi interessa".  Vuonna 2014 hän osallistui italialaisen tv-sarjan nimeltä Braccialetti rossi musiikin tekemiseen, esittäen kappaleen nimeltä "Tutto si muove". Vuonna 2016 Meta osallistui 66. San Remon musiikkifestivaaleihin kappaleella "Odio le favole" sijoittuen kolmanneksi nuorten kategoriassa. "Odio le favole" oli osa hänen debyyttialbumia nimeltä "Umano". Hän palasi kilpailuun vuonna 2017 kappaleella "Vietato morire" kilpaillen ensi kertaa "Big Artists" -kategoriassa. Kilpailun kolmannessa jaksossa hän esitti cover-version Domenico Modugnon kappaleesta "Amara terra mia" saaden "Best Cover Performance" -palkinnon. Meta sijoittui kilpailussa kolmanneksi ja sai kriitikoiden "Mia Martini" -palkinnon. Hänen toinen albuminsa nimeltä Vietato morire julkaistiin 10. helmikuuta 2017. Albumi sisältää dueton italialaisen laulaja-lauluntekijän Elisa Toffolin kanssa.
Maaliskuussa 2017 Meta valittiin tuomariksi italialaisen talentkilpailun nimeltä Amici di Maria De Filippi 16. tuotantokaudelle.
11. helmikuuta 2018 Meta yhdessä Fabrizio Moron kanssa voittivat San Remon "Big Artists" -kategorian kappaleella "Non mi avete fatto niente" ja näin edustivat Italiaa vuoden 2018 Euroviisuissa.
Diskografia > Studioalbumit

| Nimi | Yksityiskohdat | Listasijoitus> ITA  | Sertifiointi |
| --- | --- | --- | --- |
| Umano |  Julkaistu: 12. helmikuuta 2016  Levy-yhtiö: Mescal  Formaatit: Digital download, CD | 45 |  |
| Vietato morire |  Julkaistu: 10. helmikuuta 2017  Levy-yhtiö: Mescal  Formaatit: Digital download, CD | 1 |  FIMI: Platinum |
| Non abbiamo armi |  Julkaistu: 9. helmikuuta 2018  Levy-yhtiö: Tetoyoshi Music Italia  Formaatit: Digital download, CD | — |  |
Diskografia > Singlet > Pääartistina

| Single | Vuosi | Listasijoitus> ITA  | Sertifionti | Albumi |
| --- | --- | --- | --- | --- |
| "Lettera a mio padre" | 2014 | — |  | Umano |
| "Odio le favole" | 2015 | 66 |  | Umano |
| "Volevo dirti" | 2016 | — |  | Umano |
| "A parte te" | 2016 | — |  | Umano |
| "Gravita con me" | 2016 | — |  | Umano |
| "Vietato morire" | 2017 | 7 |  FIMI: Platinum | Vietato morire |
| "Ragazza paradiso" | 2017 | — |  | Vietato morire |
| "Voodoo Love" (featuring Jarabe de Palo) | 2017 | — |  | Vietato morire |
| "Non mi avete fatto niente" (Fabrizio Moron kanssa) | 2018 | 19  |  | Non abbiamo armi |
Diskografia > Singlet > Featuring-artistina

| Single | Vuosi | Albumi |
| --- | --- | --- |
| "Non mi interessa" (Patty Pravo featuring Ermal Meta) | 2013 | Albumiton single |
Diskografia > Elokuvamusiikki ja albumiesiintymiset

| Single | Vuosi | Albumi |
| --- | --- | --- |
| "Tutto si muove" | 2014 | Braccialetti rossi OST |
| "Volevo perdonarti, almeno" (featuring Niccolò Agliardi) | 2015 | Braccialetti rossi 2 OST |
| "Piccoli problemi di cuore" (Cristina D'Avena featuring Ermal Meta) | 2017 | Duets - Tutti cantano Cristina |
Palkinnot ja ehdokkuudet

| Vuosi | Palkinto | Ehdokkuus | Teos | Tulos |
| --- | --- | --- | --- | --- |
| 2017 | MTV Europe Music Awards | Best Italian Act | Omana itsenään | Voitto |

Käännös suomeksi
Relaatiomalli

Relaatiomalli on ensimmäisen kertaluvun predikaattilogiikkaan perustuva tietokantamalli. Relaatiomallia hyödyntäviä tietokantoja kutsutaan vastaavasti relaatiotietokannoiksi. Relaatiomallin muotoili ja esitti ensimmäisenä Edgar F. Codd, jonka artikkeli A Relational Model of Data for Large Shared Data Banks julkaistiin vuonna 1970 Communications of the ACM -lehdessä. Relaatiomallia varhaisempia tietokantamalleja ovat hierarkkinen malli ja verkkomalli. Relaatiomallia uudempi on puolestaan oliomalli.
Relaatiomallissa tietokantaan tallennettava data esitetään järjestettyinä äärellisinä listoina, jotka on ryhmitelty relaatioiksi. Relaatiota vastaava tietokantatermi on taulu. Vastaavasti kutakin tietokantaan tallennettua kohdetta, useista attribuuteista muodostuvaa monikkoa (engl. tuple), vastaa taulun rivi ja attribuuttia taulun sarake.
Relaatiomallin tarkoituksena on toimia datan ja siihen kohdistuvien kyselyiden määrittelyn logiikkana. Relaatiomallin avulla käyttäjät määrittelevät tietokannan sisällön ja siitä tehtävät tiedonhaut ilman, että he ottavat kantaa datan tallentamisen tekniseen toteutukseen. Relaatiomalli toimii siis tietoriippumattomuuden takaajana.
SQL-tietokantakieli on relaatiomallin tunnettu sovellutus, joka ei kuitenkaan noudata relaatiomallia puhtaasti. Relaatiomallin kehittäjä Codd protestoi eräitä SQL:ssä tehtyjä ratkaisuja vastaan niiden rikkoessa relaatiomallin periaatteita vastaan.
Aiheesta muualla

Wikimedia Commonsissa on kuvia tai muita tiedostoja aiheesta .
Moen, Pirjo: Relaatiomalli ja sen peruskäsitteet cs.helsinki.fi.  2008. Arkistoitu 23.9.2015. Viitattu 4.8.2015.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Relational model
Käännös suomeksi
FSR Tarpan

FSR Tarpan 239.
FSR Tarpan oli puolalaisen FSR:n (Fabryka Samochodów Rolniczych) maastoautomalli, joka oli suunniteltu maanviljelijöiden käyttöön. Autossa oli ulkoisia piirteitä sekä Land Roverista että Mercedes-Benz G:stä. Tarpan oli tarkoitettu vastineeksi neuvostoliittolaisille UAZ- ja GAZ-maastoautoille. Tarpanissa käytettiin paljon osia muista autoista: moottori oli FSO Polonez 1,5-litraisen moottorin tehottomampi versio, mittaristo oli myös Polonezista, ovenkahvat olivat puolestaan Polski-Fiat 125p:stä. Lisäksi Tarpaniin sai Ivecon moottorin. Lopulta FSR siirtyi Tarpaneineen Daewoon haltuun kuten FSO:lle oli käynyt. Myöhemmin FSR ja FSC sulautettiin yhteen, ja nykyäänkin Tarpania valmistetaan Intrall Honker-nimellä.
Teknisiä tietoja

Henkilömäärä: 2 + 8
Vetojärjestelmä: 4x4
Mitat ja painot
Kokonaispaino: 2100 kg
Kantavuus: 850 kg
Pituus: 4,63 m
Leveys: 1,96 m
Korkeus: 2,16 m
Kääntösäde 13,5 m
Tekniikka
Huippunopeus: 100 km/h Ivecon moottorilla täyteen kuormattuna
Polttoainesäiliöt: kaksi 55-litraista säiliötä
Polonez-moottorin teho : 55 kW (75 hv) 4000 r/min
Vaihteisto synkronoitu, viisi vaihdetta eteen ja yksi taakse
Renkaat kokoa 8.40x15
Sähköjärjestelmä 12 V
Aiheesta muualla

Wikimedia Commonsissa on kuvia tai muita tiedostoja aiheesta .
Intrall (Arkistoitu – Internet Archive)
Ritva Tikkanen

Ritva Tikkanen (s. 29. tammikuuta 1969 Varpaisjärvi) on suomalainen, filosofian tohtori, biokemisti ja professori. Hän työskentelee Saksassa Gießenissä Justus-Liebig-yliopistossa biokemian tutkimuslaitoksella.
Tikkanen valmistui ylioppilaaksi 1988 Varpaisjärveltä. Hän opiskeli biokemiaa 1988–1991 Turun yliopistossa. Gradutyönsä hän teki 1991 Kansanterveyslaitoksella Leena Peltosen ohjauksessa, kuten myös väitöstutkimuksensa "Structure, function and intracellular targeting of human lysosomal aspartylgucosaminidase" (1996). Hänen väitöskirjansa valittiin Helsingin yliopiston vuoden 1996 parhaaksi väitöskirjaksi ja lääketieteellisen tiedekunnan parhaaksi väitöskirjaksi.
Tikkanen johtaa AGU-tutkimusta, jossa selvitetään toiseen tautiin käytettyä Cystadane-nimistä lääkettä, vähentääkö se glykoasparagiinien kertymistä potilaiden veressä ja virtsassa.
Aiheesta muualla

Ritva Tikkasen kotisivu, Justus-Liebig-yliopisto
Fabricio Oberto

| Fabricio Oberto |
| --- | --- |
 Fabricio Oberto
Henkilötiedot
Koko nimi:  Fabricio Raúl Jesús Oberto
Syntynyt: 21. maaliskuuta 1975 (ikä 49) Córdoban maakunta, Argentiina
Kansalaisuus:   Argentiina    Italia
Koripalloilija
Pituus:  208 cm
Paino:  115 kg
Pelaajaura
Seurajoukkueet
1993–1998 1998–1999 2000–2002 2002–2005 2005–2009 2009–2010 2010 2013:   Asociación Deportiva Atenas  Olympiakos  Saski Baskonia  Valencia BC  San Antonio Spurs  Washington Wizards  Portland Trail Blazers  Asociación Deportiva Atenas
Maajoukkueet
1995–?:   Argentiina
Aiheesta muualla
www.fabrioberto.com
FIBA
Fabricio Raúl Jesús Oberto (s. 21. maaliskuuta 1975 Córdoban maakunta) on argentiinalainen kilpauransa päättänyt koripalloilija. Hän pelasi muun muassa Espanjan pääsarjassa ja NBA:ssa sekä edusti Argentiinan koripallomaajoukkuetta. Obertolla on myös Italian kansallisuus.
| Mitalit> Maa:   Argentiina.Miesten koripallo. Olympialaiset  | Mitalit> Maa:   Argentiina.Miesten koripallo. Olympialaiset  | Mitalit> Maa:   Argentiina.Miesten koripallo. Olympialaiset  | Maa:   Argentiina> Miesten koripallo. |
| --- | --- | --- | --- |
|  Kultaa | Ateena 2004 |  |  |
|  Pronssia | Peking 2008 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Yhdysvallat 2002 |  |  |
Ura > Seurajoukkueissa

Oberto aloitti uransa vuonna 1993 Argentiinan pääsarjassa Asociación Deportiva Atenas -joukkueessa. Hän pelasi seurassa vuoteen 1998 asti ja siirtyi Kreikan pääsarjaan Olympiakosin joukkueeseen. Vuonna 2000 Oberto siirtyi Espanjan pääsarjaan, jossa pelasi kahdessa eri joukkueessa, Saski Baskoniassa ja Valencia BC:ssa.
Vuonna 2005 Oberto kirjoitti 7,5 miljoonan dollarin arvoisen kolmen vuoden sopimuksen NBA-seura San Antonio Spursin kanssa. Hän käytti seurassa maajoukkuepelinumeroaan 7. Obertosta tuli 31 vuoden ikäisenä Spursin historian vanhin tulokas.
Toisella kaudellaan Oberton rooli joukkueessa kasvoi. Hän teki 8. marraskuuta ottelussa Phoenix Sunsia vastaan 22 pistettä ja otti kymmenen levypalloa. Pudotuspeleissä Oberto teki kahdessa ensimmäisessä läntisen konferenssin finaalissa 14 pistettä. Kauden päätteeksi hän voitti NBA:n mestaruuden. Hän jatkoi seurassa vielä kaksi kautta.
Spurs vaihtoi Oberton Detroitiin Richard Jeffersonin hankinnassa. Pian Detroit laittoi Oberton siirtolistalle ja luopui oikeuksistaan häneen. Lopulta 11. elokuuta 2009 Oberto siirtyi Washington Wizardsiin.
Ura > Maajoukkue

Oberto debtyoi Argentiinan maajoukkueessa vuonna 1995. Hän pelasi olympialaisissa vuosina 1996, 2004 ja 2008 voittaen kultaa vuonna 2004 ja pronssia 2008. Hän voitti hopeaa MM-kilpailuista vuonna 2002 ja pelasi myös vuosien 1998 ja 2006 turnauksissa. Tämän lisäksi hän pelasi Argentiinan nuorisomaajoukkueissa ja Amerikan-mestaruuskilpailuissa.
Aiheesta muualla

Virallinen sivusto (Arkistoitu – Internet Archive) (englanniksi)
NBA:n profiili (englanniksi)
Argentiinan joukkue – Kesäolympialaiset 2004
4 Sánchez |
5 Ginóbili |
6 Montecchia |
7 Oberto |
8 Herrmann |
9 Fernández |
10 Sconochini |
11 Scola |
12 Gutiérrez |
13 Nocioni |
14 Delfino |
15 Wolkowyski |
Valmentaja Magnano
Argentiinan joukkue – Kesäolympialaiset 2008
4 Scola |
5 Ginóbili |
6 González |
7 Oberto |
8 Prigioni |
9 Porta |
10 Delfino |
11 Quinteros |
12 L. Gutiérrez |
13 Nocioni |
14 J. P. Gutiérrez |
15 Kammerichs |
Valmentaja Hernández